Α4-0069/96

Ψήφισμα επί της συμπληρωματικής έκθεσης της Επιτροπής σχετικά με το Ταμείο Συνοχής 1994

Το Ευρωπαϊκό Κοινοβούλιο,

- έχοντας υπόψη την ετήσια έκθεση 1994 της Επιτροπής σχετικά με το Ταμείο Συνοχής - Συμπλήρωμα (COM(95)0222 - C4-0237/95),

- έχοντας υπόψη τον Κανονισμό (ΕΚ) αριθ. 1164/94 του Συμβουλίου της 16ης Μαΐου 1994, βάσει του οποίου δημιουργείται το Ταμείο Συνοχής ((Ε.Ε. L 130 της 25.05.1994, σ. 1)),

- έχοντας υπόψη τη Συνθήκη περί Ευρωπαϊκής Ένωσης και πιο συγκεκριμένα το άρθρο 130Δ της Συνθήκης ΕΚ,

- έχοντας υπόψη το ψήφισμά του της 29ης Ιουνίου 1995 σχετικά με την Ετήσια Έκθεση της Επιτροπής για το Χρηματοδοτικό Μέσο Συνοχής 1993/1994 ((ΕΕ C 183 της 17.07.1995, σ. 36)),

- έχοντας υπόψη το ψήφισμά του της 24ης Μαρτίου 1994 που περιέχει τις υποδείξεις του Κοινοβουλίου σχετικά με την Πρόταση Κανονισμού του Συμβουλίου περί δημιουργίας του Ταμείου Συνοχής ((Ε.Ε. C 114 της 25.04.1994, σ. 38)),

- έχοντας υπόψη την έκθεση της Επιτροπής Περιφερειακής Πολιτικής, καθώς και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Μεταφορών και Τουρισμού και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0069/96)[semigr ]

Α. λαμβάνοντας υπόψη ότι στις 26 Μαΐου 1994 ετέθη σε ισχύ ο οριστικός Κανονισμός περί του Ταμείου Συνοχής και λαμβάνοντας υπόψη το ψήφισμά του της 24ης Μαρτίου 1994, με το οποίο αποφαινόταν επί των βασικών ζητημάτων του εν λόγω Κανονισμού πριν από την έκδοση της σύμφωνης γνώμης του[semigr ]

Β. λαμβάνοντας υπόψη ότι η Επιτροπή αποφάσισε να μην υποβάλει ανεξάρτητη έκθεση για την περίοδο 1994 η οποία καλύπτεται από τον Κανονισμό περί του Ταμείου Συνοχής και προτίμησε να συμπληρώσει ορισμένες πτυχές της έκθεσης που αφορούσε τη δραστηριότητα του Χρηματοδοτικού Μέσου Συνοχής κατά την περίοδο 1993/1994[semigr ]

Γ. λαμβάνοντας υπόψη ότι με το ψήφισμά του της 29ης Ιουνίου 1995 ήδη αποφάνθηκε επί της έκθεσης της Επιτροπής σχετικά με το Χρηματοδοτικό Μέσο Συνοχής, με αποτέλεσμα η παρούσα έκθεση να μην έχει να εξετάσει παρά τις συμπληρωματικές πληροφορίες που υπέβαλε η Επιτροπή για το δεύτερο εξάμηνο του 1994[semigr ]

Δ. λαμβάνοντας υπόψη ότι η συμπληρωματική έκθεση συνοδεύεται από τεχνικά δελτία που περιέχουν τα βασικά στοιχεία των αποφάσεων περί κατανομής των χρηματοπιστωτικών ενισχύσεων στα χρηματοδοτούμενα από το Ταμείο Συνοχής έργα[semigr ]

Ε. έχοντας υπόψη ότι το άρθρο 130 Δ της Συνθήκης ΕΚ προβλέπει τη δημιουργία του Ταμείου Συνοχής, αλλά ότι μόνο στο κείμενο του πρωτοκόλλου σχετικά με την οικονομική και κοινωνική συνοχή - το οποίο δεν έχει την ίδια νομική ισχύ με τη Συνθήκη - θεσπίζεται για τη χορήγηση των πιστώσεων ή αίρεση της επίτευξης της οικονομικής σύγκλισης[semigr ]

1. θεωρεί ακατάλληλο τον τρόπο που επέλεξε η Επιτροπή για να παράσχει πληροφορίες σχετικά με τις δραστηριότητες του Ταμείου Συνοχής κατά το 1994, περιοριζόμενη στο να συμπληρώσει την έκθεση περί του Χρηματοδοτικού Μέσου Συνοχής[semigr ]

2. θεωρεί ότι η έναρξη ισχύος ενός νέου Κανονισμού καθιστούσε απαραίτητο το να εξεταστεί η αντίστοιχη χρονική περίοδος κατά τρόπο ανεξάρτητο, μέσω μιας πλήρους έκθεσης που θα επέτρεπε να αξιολογηθεί κατά τρόπο διαφανή το αποτέλεσμα του νέου Κανονισμού[semigr ]

3. διαπιστώνει ότι τα στοιχεία που παρουσίασε το Ελεγκτικό Συνέδριο αποδεικνύουν πως η εκτέλεση του προϋπολογισμού του 1994 είναι πολύ ικανοποιητική, σε ό,τι αφορά τις συμβιβαστικές λύσεις, αλλά σαφώς ανεπαρκής σε ό,τι αφορά τις πληρωμές, που διά της βίας υπερβαίνουν το 50%[semigr ]

4. λαμβάνει υπό σημείωση ότι, σύμφωνα με τη συμπληρωματική έκθεση της Επιτροπής, καμία περίπτωση απάτης δεν επισημάνθηκε για έργα εγκριθέντα στο πλαίσιο του Ταμείου Συνοχής και ότι εντοπίστηκε μόνο μία αντικανονική περίπτωση, για την οποία έχουν ήδη ληφθεί διορθωτικά μέτρα[semigr ]

5. εκφράζει την ικανοποίησή του για τη βελτίωση της σφαιρικής ισορροπίας μεταξύ της χρηματοδότησης περιβαλλοντικών έργων και της χρηματοδότησης έργων μεταφορικών υποδομών, που το 1994 κάλυπταν το 49,8% και το 50,2% αντιστοίχως[semigr ]

6. διαπιστώνει πάντως ότι η σφαιρική ισορροπία μεταξύ περιβάλλοντος και μεταφορικών υποδομών είναι αποτέλεσμα ανισομερειών που εξακολουθούν να υπάρχουν σε κάθε κράτος μέλος και που αντισταθμίζονται μεταξύ τους[semigr ] υπενθυμίζει στην Επιτροπή ότι η «κατάλληλη ισορροπία» την οποία απαιτεί ο Κανονισμός, αφορά, με την κατάλληλη ευλυγισία, το κάθε κράτος μέλος και της ζητεί να επιβάλει τον σεβασμό της απαίτησης αυτής[semigr ]

7. υπενθυμίζει ότι πρέπει να γίνεται κατάλληλη εκτίμηση των επιπτώσεων στο περιβάλλον πριν από την έγκριση των σχεδίων και ότι πρέπει να ολοκληρώνονται οι σχετικές μελέτες των επιπτώσεων στο περιβάλλον πριν από τη λήψη των αποφάσεων σχετικά με τις διάφορες εναλλακτικές λύσεις[semigr ]

8. θεωρεί ότι η Επιτροπή οφείλει να εποπτεύει τα προγράμματα που είναι εγγεγραμμένα στο πλαίσιο του Ταμείου Συνοχής, ώστε να επαληθεύει εάν τα σχέδια ανταποκρίνονται στις αρχές μιας βιώσιμης ανάπτυξης και εάν συμβιβάζονται με τις γενικές κοινοτικές πολιτικές στον τομέα της προστασίας του περιβάλλοντος, όπως π.χ. με το δίκτυο Natura 2000 και την οδηγία για τους βιοτόπους[semigr ]

9. ζητεί από την Επιτροπή οφείλει να εποπτεύει τα προγράμματα του Ταμείου Συνοχής με τη μέγιστη προσοχή και να εξετάζει εάν συμβιβάζονται με την αρχή ο ρυπαίνων πληρώνει, καθώς και με την αρχή της πρόληψης η οποία τίθεται από το Άρθρο 130 Ρ της Συνθήκης, αποδίδοντας ιδιαίτερη σημασία στις μακροπρόθεσμες συνέπειες καθώς και στην αλληλεπίδραση μεταξύ των έργων[semigr ]

10. ζητεί από την Επιτροπή θα πρέπει να μεριμνήσει με περισσότερη σοβαρότητα για την παρακολούθηση και εποπτεία των έργων που είναι εγγεγραμμένα στο Ταμείο Συνοχής[semigr ] την καλεί να δώσει νέα πνοή στις επιτροπές παρακολούθησης και η παρακολούθηση, αξιολόγηση και ανακοίνωση των αποτελεσμάτων να γίνονται με την προσοχή που επιβάλλει το χρηματοδοτικό μέσο LIFE για το περιβάλλον[semigr ]

11. προτείνει να αυξηθεί η προθεσμία που διατίθεται στην ΓΔ ΧΙ (Περιβάλλον, Πυρηνική Ασφάλεια και Πολιτική Αμυνα) κατά την διάρκεια της διαδικασίας διαβούλευσης για την εξέταση των σχετικών με τα έργα φακέλλων[semigr ]

12. εκφράζει την ικανοποίησή του για την αύξηση που πραγματοποιήθηκε στις ενισχύσεις υπέρ των σιδηροδρόμων, και οι οποίες από ποσοστό 15% ανήλθαν σε ποσοστό 26% μετά την έναρξη ισχύος του Ταμείου Συνοχής[semigr ] επαναλαμβάνει εντούτοις τις ανησυχίες του για τον δυσανάλογα μεγάλο βαθμό προτεραιότητας που εξακολουθεί να αποδίδεται στις οδικές υποδομές και καλεί την Επιτροπή, αφενός, να στρέψει τις ενέργειες ενίσχυσης και βελτίωσης του σιδηροδρομικού δυκτίου κατά τρόπον ώστε να διασφαλίζεται η συμβατότητα των μεταφορικών μέσων, και αφετέρου, να δώσει μεγαλύτερη προσοχή στις θαλάσσιες μεταφορές, που είναι λιγότερο επιβλαβής για το περιβάλλον και ζωτικότερης σημασίας για τις νησιωτικές και απόκεντρες περιφέρειες, οι οποίες, βάσει του άρθρου 129Β της Συνθήκης ΕΚ, αποτελούν προτεραιότητα της πολιτικής στον τομέα των διευρωπαϊκών δικτύων[semigr ]

13. επισημαίνει ότι η Επιτροπή εξακολουθεί να μην έχει παρουσιάσει στοιχεία σχετικά με την εκ μέρους του Ταμείου Συνοχής χρηματοδότηση έργων στις περιοχές του Στόχου 1 στα κράτη μέλη εκείνα των οποίων το έδαφος δεν καλύπτεται εξ ολοκλήρου από τον εν λόγω στόχο, πράγμα το οποίο δεν επιτρέπει την αξιολόγηση της προόδου που έχει σημειωθεί ως προς τον διπλασιασμό, στις περιοχές του στόχου 1, της συνολικής χρηματοπιστωτικής συνδρομής που εισπράττουν από τα διαρθρωτικά ταμεία και από το Ταμείο Συνοχής[semigr ]

14. υπενθυμίζει ότι κύριος στόχος του Ταμείου Συνοχής είναι η ενίσχυση της οικονομικής και κοινωνικής συνοχής και ότι, γι'αυτό, έστω κι'αν οι χρηματοδοτήσεις που παρέχονται σε εθνικό επίπεδο, οφείλει να συμβάλει στον αγώνα κατά των περιφερειακών ανισοτήτων, τόσο σε κοινοτικό επίπεδο, όσο και στο εσωτερικό των ευεργετουμένων κρατών μελών[semigr ]

15. εκφράζει εκ νέου την ανησυχία του λόγω του περιορισμένου αριθμού σχεδίων που χρηματοδοτούνται στις ιδιαίτερα απόκεντρες περιφέρειες και ζητεί συνεπώς από την Επιτροπή να αυξήσει αισθητά τον αριθμό των σχεδίων στις περιφέρειες αυτές, σύμφωνα με τις προτεραιότητες που καθορίζονται στο άρθρο 129Β της ΣΕΕ[semigr ]

16. θεωρεί ανεπαρκές το ότι μόνο μία επιτροπή παρακολούθησης συνεδρίασε σε όλη τη διάρκεια της καλυπτόμενης από τη συμπληρωματική έκθεση χρονικής περιόδου[semigr ] θεωρεί το γεγονός αυτό ως ένδειξη μικρού δυναμισμού και αποτελεσματικότητας εκ μέρους αυτού του ζωτικού μηχανισμού παρακολούθησης των δραστηριοτήτων του Ταμείου και ζητεί από τα κράτη μέλη και από την Επιτροπή να εντείνουν σημαντικά τις δραστηριότητες αυτών των επιτροπών[semigr ]

17. τονίζει εκ νέου την ανάγκη του να ανοίξουν οι επιτροπές παρακολούθησης στις περιφερειακές και τοπικές αρχές, όπως ήδη έχει γίνει σε ένα από τα ευεργετούμενα κράτη μέλη κατ´ εφαρμογήν του άρθρου 6 παράγραφος 3 των διατάξεων εφαρμογής του κανονισμού για το Ταμείο Συνοχής[semigr ]

18. επιμένει επίσης στο γεγονός ότι οι επιτροπές παρακολούθησης, με τη συμμετοχή των περιφερειακών και τοπικών αρχών, πρέπει να διαθέτουν αυξημένες αρμοδιότητες για την επιλογή των σχεδίων, τον καθορισμό των προτεραιοτήτων και τη διαχείριση των χρηματοδοτικών πόρων[semigr ]

19. διαπιστώνει με ικανοποίηση ότι οι αποστολές επιτόπιου ελέγχου συνεχίστηκαν κατά το έτος 1994[semigr ]

20. αναγνωρίζει τον σημαντικό ρόλο του Ταμείου Συνοχής στην ανάπτυξη των λιγότερο αναπτυγμένων κρατών-μελών της Ευρωπαϊκής Ενωσης και τη συμβολή του στην κάλυψη της καθυστέρησης σε έργα υποδομής στον τομέα του περιβάλλοντος, των μεταφορών και της ύδρευσης.

21. υπενθυμίζει ότι οι αυξανόμενες ανισότητες μεταξύ των περιφερειών και των κρατών της Ευρωπαϊκής Ενωσης επιδρούν αρνητικά στον ρυθμό οικονομικής ανάπτυξης και νομισματικής σταθερότητας.

22. θεωρεί ότι το Ταμείο Συνοχής μπορεί να συμβάλει στην αύξηση της παραγωγικότητας των κρατών-μελών μέσω της υποδομής των μεταφορών, της στήριξης των διευρωπαϊκών δικτύων και της προώθησης της περιβαντολλογικής πολιτικής.

23. τονίζει ότι το Ταμείο Συνοχής ως μέσο κοινοτικής δράσης δεν έχει ευνοήσει μόνο τις δικαιούχες χώρες αλλά επίσης, μέσω της αυξηθείσας ζήτησης και των αυξημένων συναλλαγών, έχει ενισχύσει τη ζήτηση των αγαθών και υπηρεσιών σε ολόκληρη την Ευρωπαϊκή Ενωση.

24. θεωρεί ότι το Ταμείο Συνοχής που συνδέθηκε στενά με την επίτευξη των κριτηρίων ονομαστικής σύγκλισης της Συνθήκης για την Ευρωπαϊκή Ενωση θα πρέπει, με τη λειτουργία του και την ομαλή χρηματοδότηση των έργων που ανταποκρίνονται στα κριτήρια επιλεξιμότητας, να συμβάλει στην άμβλυνση των δημοσιονομικών πιέσεων που δέχονται τα κράτη-μέλη.

25. υπογραμμίζει ότι η Επιτροπή δεν έχει ακόμη απαντήσει στο αίτημά του περί ενημέρωσής του σχετικά με την ενδεχόμενη εφαρμογή των διατάξεων του άρθρου 6 του Κανονισμού περί του Ταμείου Συνοχής οι οποίες αφορούν τις προϋποθέσεις εφαρμογής και, συνεπώς, τους όρους αναστολής της χορήγησης ενισχύσεων, λόγω μη τήρησης του προγράμματος σύγκλισης, ενόψει της οικονομικής και νομισματικής ενοποίησης[semigr ]

26. θεωρεί ότι το άρθρο 6 του Κανονισμού πρέπει να ερμηνευθεί υπό το πρίσμα του πρωταρχικού στόχου του Ταμείου, που συνίσταται στην υποστήριξη της οικονομικής και κοινωνικής συνοχής της Ένωσης, με τη μορφή και τους τρόπους που ορίζει το άρθρο 130Δ της Συνθήκης ΕΚ και ότι κατά συνέπεια το άρθρο 6 του κανονισμού δεν πρέπει να ερμηνευθεί σύμφωνα με τον άμεσο και ανελαστικό χαρακτήρα του[semigr ]

27. συμφωνεί με την πιστή τήρηση των όρων υπό τους οποίους τα τέσσερα δικαιούχα κράτη επωφελούνται της χρηματοδότησης του Ταμείου, θεωρεί όμως ότι η αυστηρή τήρηση της διάταξης του άρθρου 6 του Κανονισμού 1164/94 που προβλέπει την σύνδεση των εκταμιεύσεων με την μη ύπαρξη υπερβολικών δημοσιονομικών ελλειμμάτων θα οδηγούσε σε υπονόμευση τις προσπάθειες ανάπτυξης των ενδιαφερόμενων κρατών-μελών και θα υπονόμευε την υλοποίηση των προγραμμάτων σύγκλισης.

28. ζητεί από την Επιτροπή να του διαβιβάσει τους κανόνες που ενέκρινε σχετικά με την προϋπόθεση που ισχύει για την εφαρμογή του Ταμείου Συνοχής[semigr ]

29. απαιτεί να ενημερώνεται εκ των προτέρων για οποιαδήποτε απόφαση προτίθεται η Επιτροπή να λαμβάνει σχετικά με την διακοπή της παροχής ενισχύσεων από το Ταμείο Συνοχής, καθώς και για τις δημοσιονομικές συνέπειες κάθε τέτοιας απόφασης[semigr ]

30. αναθέτει στον Πρόεδρό του να διαβιβάσει το παρόν ψήφισμα στην Επιτροπή και στο Συμβούλιο.